Rikunarita-ORG/Wikinium huggingface dataset:
# 埃莉諾·奧斯特羅姆

奧氏像
**埃莉諾·奧斯特羅姆**（Elinor Ostrom），舊姓**阿萬**（Awan），美利堅加州洛杉磯人也，西曆一千九百三十三年生。父阿德里安（Adrian），工於舞臺佈景。母利亞（Leah），善樂律。

少長於大蕭條後，家貧，居富人區，猶寒門對朱戶，以此知世態之不均。及長，入加州大學洛杉磯分校，習政治學。初欲治富國策，以無算學根底見黜，遂專攻政治，兼修博弈之術。年三十，與文森特·奧斯特羅姆（Vincent Ostrom，學者也）結婚，伉儷情篤，共治學問。文森特獲聘於印第安納大學，埃莉諾從之，初任教席，以女子身雖才高而位卑，然其志不墜，與夫創立學社，研習治理、政策，聚賢納才，數十載耕耘不輟。

時學界盛行加勒特·哈丁「公地悲劇」之說，謂凡無主之公地，牧人必競牧以圖私利，卒致草木荒疏，地力枯竭；欲救之者，非歸私有即歸官營，別無他途。奧氏疑之，曰：「民非愚氓，何待官府鞭策而後動？」遂博覽載籍，考校古今，綜覈瑞士高山之牧場、日本村落之公林、西邦韋爾塔之灌，呂宋桑赫拉之漑、土國近海之漁場諸例。

奧氏以為，世間資源，有獨佔而排他者，私產也；有共享而難排他者，謂之公池之資源（common-Pool resources）可也。凡公用之物，未必皆陷於悲劇。倘使用者能自立規約，亦可永續。遂著《公務之治道》（*Governing the Commons*），立「謀制之八則」（8 Design Principles）：

1. 疆界分明（clearly defined boundaries）：定其地界，明其歸屬，不使外人濫入；
2. 權責對等（proportional equivalence between benefits and costs）：取其利者任其勞，多得者多輸；
3. 會合決策（collective-choice arrangements）：凡受規約者，皆得議定規約；
4. 循行監察（monitoring）：設有司以察奸宄，其人亦出於使用者之中；
5. 分階懲戒（graduated sanctions）：初犯薄懲，再犯加重，不教而誅謂之虐；
6. 息爭有道（conflict resolution mechanisms）：立調停之法，解里仁之訟，費省而效速；
7. 結社自主（minimal recognition of rights to organize）：官府不廢私約，許民自治；
8. 大小相攝（nested enterprises）：若事涉廣遠，則層層統攝，如大川納細流，各司其職。

奧氏之學，要在多樞之治理（polycentric governance）。謂治道非止「市場」與「官府」二端，民間自發之結社、規約，亦如星羅棋布，互為經緯。又以此推為「析演制度之綱」（IAD Framework），曉人情、度利害、定賞罰，為後世治世之圭臬。晚年，究心於「人地相涵之網」（social-ecological system, SES），論自復（resilience）之理，謂民有互助之德，則災變不能摧其生機。

二千零九年，瑞典皇家科學院頒以諾貝爾計學獎，嘉其能祛食貨之宿惑，而闢治理之玄奧。奧氏為史上女子獲此殊榮之第一人也。二千零一十二年，歿於布盧明頓，年七十八。

## 據
# 阿肯色州

| 阿肯色州State of Arkansas |
| --- |
|

|  |  |
| --- | --- |
|  |  |

 |
| 阿肯色州之所在 |
| **歸屬：** | 美利堅合眾國 |
| **屬地**： | 縣七十五 |
| **治所**： | 小石城 |
| **執事**： | 州長阿薩·賀勤森 |
| **用語**： | 英語 |
| **人口**： | 二百八十一萬餘 |
| **建置**： | 一八三六年入美利堅合眾國。 |

**阿肯色州**者，美國南之一州也。處密西西比河下游，北接密蘇里州，西臨俄克拉荷馬州，南臨路易斯安那州，西南與德克薩斯州相接。其府小石城也。

## 史

其州之名出印第安語之源，本為印第安人住居地。及十六世紀，以西巴尼亞人赫爾南多·德·索托（Hernando de Soto）至此，遂名之。

一八三六年六月十五日，入美國聯邦。是時，本州農家多蓄養黑奴，以種棉花為業，食貨滯敝，歧視甚重。

一八六一年五月六日，南北大戰，本州同南方諸州互盟，組「美利堅聯盟國」。一八六八年六月，及戰終，復歸美國。

及二戰後，州府嘗計引外資入州。一九五三年，別曰州名為「機會之地」，多大商社崛起於此。

## 名人

* 比爾·柯林頓（前州長、第四十二代美利堅總統）

## 引據
# 羅伯特·拉福萊特

羅伯特·拉福萊特像
**羅伯特·拉福萊特** （英文 Robert M. La Follette），美利堅人也。西元一八五五年六月十四日，生於威斯康辛。其先世仕寒門，性資清介。拉氏為人穎敏，言談雄辯，師友皆異之。及入法政館學，篤志研精，習律令，探公義，遂登法曹之選，為律師於威州，操守廉潔，聲譽日隆。初隸聯邦眾議員，所上章奏，剴切時政。轉威斯康辛州長，乃力興更化，倡清廉，飭貪墨，修選制，立審計，禁投貲諸弊，民咸德之，號曰「進步系」宗匠。歐戰起，天下煙塵蔽野，各國觀望。歷三年，美國議戰守策，士大夫及輿論多附參戰。時拉氏充參議員，獨抗疏曰：「兵者凶也！今與德戰事一起，民命必塗炭。釁端既開，禍延無窮，吾恐舉國皆墮於黷武之計，棄大義而圖小利矣！」遂極論於國會，其詞激切，震動議院。宣戰訖，物議雖譏之，而拉氏操守彌堅，不為威脅所沮，當時人或引其小字鮑勃，稱「壯士」。拉氏位參議凡二十年，所言多中時弊，清流益歸心；惟屢訾議當局法度，為執政忌憚之。一九二五年六月十八日，卒華府，年七十，州人多輟市，親致奠。嗣後卅二年，參議院置史評局，命訪輯先賢同列事蹟，眾推拉氏與亨利·克萊、丹尼爾·韋伯斯特、約翰·卡爾霍恩、羅伯特·塔夫脫並列焉，號曰「參議五傑」，彰其卓識，以為萬世表。

## 考據
# 巴黎和會

和會油畫
一戰終，協約國勝，遂召戰勝國赴巴黎，是為**巴黎和會**。美國、英國、法國、日本、義大利、比利時、巴西、中華民國、沙特阿拉伯等二十七國與會。俄國遭拒。美國威爾遜、英國勞萊喬治、法國克里孟梭輩，主導和會，議懲德國、奧匈帝國、鄂圖曼帝國，保加利亞，史稱之「三巨頭」。

## 主張

德國失土
奥匈失土
保加利亞失土
奧斯曼帝國失土
美國倡十四道，曰：

1. 國交無陰通；
2. 航海自由；
3. 萬國貿易，有所窒礙，必除之；
4. 限制軍備；
5. 凡殖民地之民，皆可以平等；
6. 德軍出俄國地；
7. 比利時復獨立；
8. 德國以亞爾薩斯、洛林歸法國；
9. 以種群之別，復建義大利；
10. 奧匈民族自決；
11. 同盟國自羅馬尼亞、塞爾維亞、黑山撤軍；
12. 鄂圖曼帝國之民族自決；
13. 波蘭復獨立；
14. 立國際聯盟，以葆和平。

法國倡嚴懲德國。

中華民國倡收山東。

日本所倡，德國以山東予日本。

義大利倡以達爾馬西亞予意大利。

## 後事

和會時，中國人聞山東之去留，不直錯置，遂有五四風潮。朝鮮則有三一運動。又有希土之役。德國、義大利以失故土，復動兵戎，遂有二戰。因美國倡「民族自決」，殖民地紛然欲立國，如印度獨立。